มาร์เวลคอมิกส์
บริษัท มาร์เวลเวิลด์ไวด์ () หรือเรียกทั่วไปว่า มาร์เวลคอมิกส์ () และชื่อก่อนหน้านีนี้บริษัท มาร์เวลพับลิชิง () และ มาร์เวลคอมิกส์กรุป () เป็นค่ายการ์ตูนและสื่อต่าง ๆ ที่เกี่ยวกับซูเปอร์ฮีโรของสหรัฐอเมริกา ก่อตั้งในปี ค.ศ. 1939 โดย มาร์ติน กูดแมน ในนามของไทม์ลีคอมิกส์ มีนักเขียน นักวาดคนสำคัญ เช่น สแตน ลี แจ็ก เคอร์บี สตีฟ ดิตโก เป็นต้น
มาร์เวลคอมิกส์ มีชื่อเสียงโด่งดังและรู้จักกันดี เช่น เอ็กซ์เมน สไปเดอร์-แมน ฮัลก์ กัปตันอเมริกา ไอรอนแมน ธอร์ เป็นต้น และศัตรูที่โด่งดังและรู้จักกันดี เช่น กรีนก็อบลิน แม็กนีโต ด็อกเตอร์ดูม โลกิ กาแล็กตัส และเรดสกัล เป็นต้น
มาร์เวลคอมิกส์ และคู่แข่งสำคัญมายาวนานคือดีซีคอมิกส์ ร่วมหุ้นกันไป 80 % ของตลาดหนังสือการ์ตูนอเมริกันในปี ค.ศ. 2008 ปัจจุบันมาร์เวลคอมิกส์เป็นส่วนหนึ่งของบริษัทเดอะวอลต์ดิสนีย์
รายชื่อภาพยนตร์ในจักรวาลภาพยนตร์มาร์เวล
ในเดือนกรกฎาคม ค.ศ. 2014 นิโคล เพิร์ลแมน ผู้ร่วมเขียนบทภาพยนตร์ "รวมพันธุ์นักสู้พิทักษ์จักรวาล" ได้ยืนยันว่าเจมส์ กันน์จะกลับมาเขียนบทและกำกับภาคต่อ ในเดือนธันวาคม ปีเดียวกัน คริส แพร็ตต์ก็ได้ออกมายืนยันเช่นเดียวกันว่าจะกลับมารับบท สตาร์-ลอร์ดอย่างแน่นอน ในเดือนมิถุนายน ค.ศ. 2015 ได้มีการตั้งชื่อภาคต่อว่า "รวมพันธุ์นักสู้พิทักษ์จักรวาล 2" โดยคาดว่าจะเริ่มถ่ายทำในเดือนกุมภาพันธ์ ค.ศ. 2016 ที่ไพน์วูด แอตแลนตา "รวมพันธุ์นักสู้พิทักษ์จักรวาล 2" มีกำหนดการณ์เข้าฉายในวันที่ 5 พฤษภาคม ค.ศ. 2017